User:Anusha Hegde/sandbox

ಬೃಹತ್ ನೀರು ಕೀಟ

ಬೃಹತ್ ನೀರು ಕೀಟಗಳು ಬೆಲೊಸ್ಟೊಮ್ಯಾಟಿಡೇ ಕುಟುಂಬಕ್ಕೆ ಸೇರಿದ ಕೀಟಗಳಾಗಿದ್ದು ಇವುಗಳನ್ನು ಜಿಯಾಂಟ್ ವಾಟರ್ ಬಗ್, ಟೋ ಬೈಟರ್ಸ್ ಇನ್ನೂ ಮುಂತಾದ ಹೆಸರುಗಳಿಂದ ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಬೆಲೊಸ್ಟೊಮ್ಯಾಟಿಡೇ ಕುಟುಂಬಕ್ಕೆ ಸೇರಿದ ಕೀಟಗಲಾಗಿದ್ದು ಇವುಗಳನ್ನು ಜಿಯಾಂಟ್ ವಾಟರ್ ಬಗ್, ಟೋ ಬೈಟರ್ಸ್ ಇನ್ನೂ ಮುಂತಾದ ಹೆಸರುಗಳಿಂದ ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಬೆಲೊಸ್ಟೊಮ್ಯಾಟಿಡೇ ಕುಟುಂಬಕ್ಕೆ ಸೇರಿದ ನೀರಿದ ಕೀಟಗಳು ಬೃಹದಾಕಾರವನ್ನು ಹೊಂದಿದ್ದು, ವಿಶ್ವದಲ್ಲಿಯೇ ಅತ್ಯಂತ ದೊಡ್ಡದಾದ ಜೀರುಂಡೆಗಳಂತಹ ಗಾತ್ರ ಹೊಂದಿರುತ್ತವೆ.

ಈ ಕೀಟಗಳು ಅಮೆರಿಕ ಹಾಗೂ ಕೆನಡಾ ದೇಶಗಳಲ್ಲಿ ಕಂಡುಬರುವ ಅತ್ಯಂತ ದೊಡ್ಡ ಕೀಟಗಳಲ್ಲಿ ಒಂದಾಗಿವೆ. ಬೃಹತ್ ನೀರು ಕೀಟಗಳು ಸಾಮಾನ್ಯವಾಗಿ ೧.೫ ಇಂಚುಗಳಷ್ಟು ದೊಡ್ಡದಾಗಿರುತ್ತವೆ. ಆದರೂ ಕೆಲವು ಪ್ರಭೇದದ ಬೃಹತ್ ನೀರು ಕೀಟಗಳು ೪ ಇಂಚುಗಳಷ್ಟು ಉದ್ದವಾಗಿ ಬೆಳೆಯಬಲ್ಲವು. ಅಷ್ಟೇ ಅಲ್ಲ ಜನ ಸಾಮಾನ್ಯರು ಹೆಚ್ಚಾಗಿ ತಿಳಿದುಕೊಳ್ಳಬಯಸುವ ಕೀಟಗಳಲಿ ಇದೂ ಒಂದಾಗಿದೆ. ಈ ಕೀಟಗಳನ್ನು ಸಾಮಾನ್ಯವಾಗಿ ಜಿರಳೆ ಅಥವಾ ಜೀರುಂಡೆಗಳು ಎಂದು ತಪ್ಪು ತಿಳಿಯಲಾಗುತ್ತದೆ. ಏಕೆಂದರೆ, ಇದರ ಗಾತ್ರ ಹಾಗೂ ದೇಹಾಕಾರ ಸಾಮಾನ್ಯವಾಗಿ ಈ ಕೀಟಗಳನ್ನೇ ಹೋಲುತ್ತದೆ.

ಆಹಾರ : ಬೃಹತ್ ನೀರು ಕೀಟಗಳ ಲಾರ್ವಾಗಳು ಅತ್ಯಂತ ಚಿಕ್ಕ ಜಲಚರಗಳನ್ನು ಆಹಾರವನ್ನಾಗಿ ಸೇವಿಸಿದರೆ, ವಯಸ್ಕ ಕೀಟಗಳು ತಮ್ಮ ಕೈಯಲ್ಲಿ ಸಂಬಾಳಿಸಲು ಸಾಧ್ಯವಿದ್ದಷ್ಟು ದೊಡ್ಡ ಜೀವಿಗಳನ್ನೇ ಬೇಟೆಯಾಡಬಲ್ಲವು. ಶಕ್ತಿಶಾಲಿ ಮುಂಗಾಲಿನಿಂದ ಬೇಟೆಯನ್ನು ಹಿಡಿದುಕೊಳ್ಳುವ ಇವು ಅವುಗಳ ದೇಹದಲ್ಲಿ ತಮ್ಮ ಬಾಯಲ್ಲಿರುವ ಶಕ್ತಿಶಾಲಿ ಕಿಣ್ವಗಳನ್ನು ಸೇರಿಸಿಬಿಡುತ್ತವೆ. ಈ ಕಿಣ್ವಗಳು ಜೀವಿಗಳ ಒಳಗಿನ ಮಾಂಸಖಂದವನ್ನು ಕರಗಿಸಿ ದ್ರವ ರೂಪಕ್ಕೆ ತಂದು ಬಿಡುತ್ತವೆ. ಆ ದ್ರವರೂಪದ ಆಹಾರವನ್ನು ಇವು ಕುಡಿಯುತ್ತವೆ.

ಆಂಬುಶ್ ಹಂಟರ್ಸ್ ಬೃಹತ್ ನೀರು ಕೀಟಗಳು ಆಂಬುಶ್ ಹಂಟರ್ಸ್ ಎನ್ನುವ ಅನ್ವರ್ಥಕ ನಾಮವನ್ನು ಹೊಮ್ದಿವೆ. ಆಧುನಿಕ ಯುದ್ಧಗಳಲ್ಲಿ ಬಳಸುವಂಥ ಟೆಕ್ನಿಕ್ ಬಳಸಿ ಇವು ತಮ್ಮ ಬೇಟೆಯನ್ನು ಬಲಿಗೆಡುವುತ್ತದೆ. ಗಂಟೆಗಟ್ಟಲೆ ಅಲುಗಾಡದೇ ಬಿದ್ದುಕೊಳ್ಳುವ ಇವು ಬೇಟೆ ತಮ್ಮ ಬಲೆಯೊಳಗೆ ಬರುತ್ತಿದ್ದಂತೆಯೇ ದಾಳಿ ಎಸಗಿ ಬಿಡುತ್ತವೆ. ತಟಸ್ಥವಾಗಿ ಬಿದ್ದಾಗ ಒಣಗಿದ ಎಲೆಯಂತೆ ಕಾಣುವ ಬೃಹತ್ ನೀರು ಕೀಟಗಳು ಅದನ್ನೇ ತಮ್ಮ ಬಂಡವಾಳವನ್ನಾಗಿ ಮಾಡಿಕೊಳ್ಳುತ್ತವೆ. ಅವುಗಳ ಅತ್ಯುತ್ತಮ ರಕ್ಷಣಾ ತಂತ್ರವೆಂದರೆ ಅಪಾಯ ಎದುರಾಗುತ್ತಿದ್ದಂತೆ ಓಡಿ ಹೋಗಿ ಅವಿತುಕೊಂಡು ಕುಳಿತುಕೊಳ್ಳುವುದಾಗಿದೆ.

ಆವಾಸ ಸ್ವಚ್ಛವಾದ ತೊರೆಗಳು, ಕೆರೆಗಳೇ ಇವುಗಳ ಪ್ರಮುಖ ಆವಾಸ ಸ್ಥಾನವಾಗಿದೆ. ಅದರಲ್ಲೂ, ಈ ಜಲಮೂಲಗಳು ಜಲಸಸ್ಯಗಳನ್ನು ಹೊಂದಿದ್ದರಂತೂ ಅವು ಈ ಕೀಟಗಳ ಡ್ರೀಂ ಲ್ಯಾಂದ್ ಆಗಿ ಬಿಡುತ್ತವೆ. ಸಾಮಾನ್ಯವಾಗಿ ಜಲ ಸಸ್ಯಗಳನ್ನು ಹೊಂದಿರುವ ನಿಧಾನವಾಗಿ ಹರಿಯುವ ತೊರೆಗಳನ್ನು ಇಷ್ಟ ಪಡುವ ಬೃಹತ್ ನೀರು ಕೀಟಗಳು ವಿಶಿಷ್ಟ ರೀತಿಯಿಂದ ಆಹಾರವನ್ನು ಬೇಟೆಯಾಡುತ್ತವೆ. ಅತ್ಯಂತ ಬಲಶಾಲಿಯಾದ ಇವುಗಳ ಮುಂದಿನ ಕಾಲುಗಳ ಸಹಾಯದಿಂದ ಚಿಕ್ಕ ಕಪ್ಪೆಗಳು, ಪುಟ್ಟ ಮೀನುಗಲನ್ನೇ ಇವು ಬೇಟೆಯಾಡಬಲ್ಲ ಸಾಮರ್ಥ್ಯ ಹೊಂದಿವೆ. ಬೃಹತ್ ಕೀಟಗಳು ದಕ್ಷಿಣ ಅಮೆರಿಕ ಹಾಗೂ ಕೆನಡ ಭೂಪ್ರದೇಶದಲ್ಲಿ ಕಂಡು ಬರುತ್ತವೆ. ಈ ಕೀಟಗಳು ವರ್ಷದ ಎಲ್ಲಾ ಋತುಮಾನಗಳಲ್ಲಿಯೂ ಸಕ್ರಿಯವಾಗಿರುತ್ತವೆ. ಆದರೂ ಬೇಸಿಗೆಯ ಕೊನೆಗೆ ಮತ್ತು ಮಳೆಗಾಲದ ಆರಂಭದಲ್ಲಿ ಹೆಚ್ಚಾಗಿ ಕಂಡು ಬರುತ್ತವೆ.

ಜೀವನ ಚಕ್ರ ಬೃಹತ್ ನೀರು ಕೀಟಗಳು ಸರಿ ಸುಮಾರು ಒಂದು ಅಥವಾ ಅದಕ್ಕಿಂತ ಹೆಚ್ಚು ವರ್ಷ ಬದುಕುತ್ತವೆ. ಇವುಗಳಿಗೆ ಹೊಂದುವಂಥ ಉತ್ತಮ ವಾತಾವರಣವಿರುವ ಆವಾಸ ಸ್ಥಾನಗಳಲ್ಲಿ ಒಂದು ವರ್ಷಕ್ಕಿಂತ ಹೆಚ್ಚು ಬದುಕಿರುವ ಸಾವಿರಾರು ಕೀಟಗಳು ಕಂಡು ಬರುತ್ತವೆ.

ದೈಹಿಕ ರಚನೆ ಬೃಹತ್ ನೀರು ಕೀಟಗಳು ಚರ್ಮ ಭೇದಕ, ಚೀಪುವ ಅಂಗಗಳನ್ನು ಹಾಗೂ ಮುಂದಲೆ ಕೆಳಗೆ ಹಕ್ಕಿಯ ಕೊಕ್ಕಿನಂಥ ಪುಟ್ಟ ರಚನೆಯನ್ನು ಹೊಂದಿರುತ್ತವೆ. ರೆಕ್ಕೆಗಳು ಗಿ ನಂತೆ ಕಾಣುವ ಹಾಗೆ ಒಮ್ದರ ಮೇಲೊಂದು ಹಾದು ಚಾಚಿಕೊಂದಿರುತ್ತದೆ. ಅಲ್ಲದೇ ಇವುಗಳ ವಿಚಿತ್ರ ರಚನೆಯ ಮುಂಗಾಲುಗಳನ್ನು ಮತ್ತು ದೇಹಾಕೃತಿಯನ್ನು ಹೊಂದಿರುತ್ತವೆ. ಇವು ನಿರುಪದ್ರವಿಜೀವಿಗಳಾಗಿದ್ದರೂ ಸಹ ಕೆರಳಿಸಿದಾಗ ಭಯಾನಕ ನೋವುಂಟಾಗುವಂತೆ ಕಚ್ಚಿ ಬಿಡುತ್ತವೆ. ಇದು ಕಚ್ಚಿದಾಗ ನಾಟಕೀಯವೆಂಬಂತೆ ಅಂಗಗಳು ಊದಿಕೊಂಡು ಬಿಡುತ್ತವಲ್ಲದೇ, ವಾರಗಟ್ಟಲೆ ಅತೀವ ನೋವನ್ನು ನೀಡುತ್ತವೆ.